Piegādātāju apspriedes dokumentācija
Atklāta konkursa “Poligrāfijas pakalpojumi – dažādi poligrāfijas darbi”,
identifikācijas Nr. RSU 2026/159/AK, ietvaros

Pasūtītājs: 
Rīgas Stradiņa universitāte (turpmāk – Pasūtītājs)
	Adrese:
	Dzirciema iela 16, Rīga LV-1007

	Reģistrācijas Nr.
	90000013771


Kontaktpersona iepirkuma procedūras jautājumos: Sjuzana Faizuļļina, +371 67060860, e-pasts: Sjuzana.Faizullina@rsu.lv. Kontaktpersona iepirkuma procedūras laikā sniedz tikai organizatorisku informāciju.
Informācija par iepirkuma priekšmetu
1. Atklāta konkursa iepirkuma priekšmets ir poligrāfijas pakalpojumu sniegšana saskaņā ar Atklāta konkursa nolikuma tehnisko specifikāciju – “Tehniskā specifikācija/Tehniskais un Finanšu piedāvājums” (2. pielikums).
2. Iepirkuma nomenklatūra (CPV-kods): 22458000-5  (Iespieddarbi pēc pasūtījuma).
3. Atklāta konkursa iepirkuma priekšmets nav dalīts daļās.
4. Pretendents var iesniegt 1 (vienu) piedāvājuma variantu par pilnu Atklāta konkursa iepirkuma priekšmeta apjomu (visām pozīcijām).
5. Skaidrojums atbilstoši Ministru kabineta noteikumu Nr.107 “Iepirkumu procedūru un metu konkursu norises kārtība” 196. punktam: Atklāta konkursa iepirkuma priekšmets nav dalīts daļās, jo iepirkuma priekšmets paredz līdzīga veida, savstarpēji saistītu pakalpojumu veikšanu. Uz šī pamata Pasūtītājs nedala iepirkuma procedūru atsevišķās daļās.  
6. Atklāta konkursa rezultātā paredzēts slēgt vispārīgo vienošanos.
7. Vispārīgā vienošanās tiks slēgta ar ne vairāk kā 3 (trim) pretendentiem, bet ne mazāk kā 2 (diviem) pretendentiem, ja iepirkuma procedūras rezultātā vismaz divu pretendentu piedāvājumi tiks atzīti par atbilstošiem iepirkuma dokumentu prasībām. Ja iepirkuma procedūras rezultātā atbilstošs ir tikai viena pretendenta piedāvājums, Vispārīgā vienošanās ar šo pretendentu netiek slēgta.
8. Vispārīgā vienošanās stājas spēkā tās parakstīšanas dienā un ir spēkā ne ilgāk kā 24 (divdesmit četrus) mēnešus no vispārīgās vienošanās spēkā stāšanās dienas vai līdz vienošanās summas 140 000,00 EUR (viens simts četrdesmit tūkstoši euro, 00 centi) bez PVN apguvei, atkarībā no tā, kurš nosacījums iestāsies pirmais.
9. Ja 24 (divdesmit četru) mēnešu laikā no Vispārīgās vienošanās spēkā stāšanās dienas vienošanās summa nav apgūta, puses var izskatīt iespēju pagarināt vienošanās darbības termiņu uz 12 (divpadsmit) mēnešiem, nepārsniedzot Vispārīgās vienošanās kopējo summu.
10. Pasūtītājs līguma ietvaros nav saistīts ar konkrētu pasūtījuma apjomu, un veic pasūtījumus atbilstoši vajadzībai un savām finanšu iespējām.

Pretendentu atlases (kvalifikācijas prasības)
11. Pretendentu kvalifikācijas prasības ir obligātas visiem pretendentiem, kas vēlas iegūt tiesības piegādāt preces un slēgt iepirkuma līgumu ar Pasūtītāju.
12. Pretendents iesniedz pieteikumu dalībai Atklātā konkursā, kas ir noformēts atbilstoši Atklāta konkursa veidlapai “Pieteikums” (_.pielikums). Pretendenta pieteikumu par piedalīšanos Atklātā konkursā paraksta atbilstoši Atklāta konkursa nolikuma __. punktā noteiktajam. Ja pretendents ir personu apvienība un sabiedrības līgumā nav atrunātas pārstāvības tiesības vai nav izsniegta pilnvara, pieteikuma oriģināls jāparaksta katras personas, kas iekļauta piegādātāju apvienībā, pārstāvim ar pārstāvības tiesībām. 
13. Ārvalstīs reģistrētam pretendentam ir jāiesniedz komersanta amatpersonu saraksts Atklāta konkursa nolikuma pieteikumā “Pieteikums” (_.pielikums), norādot pretendentu vai personu, kura ir pretendenta valdes vai padomes loceklis vai prokūrists, vai persona, kura ir pilnvarota pārstāvēt pretendentu darbības, kas saistītas ar filiāli, vārdu, uzvārdu un citu personu identificējošu informāciju. Minētā informācija iesniedzama arī par personu apvienības, personālsabiedrības biedru un personu, uz kuru iespējām pretendents balstās savas kvalifikācijas apliecināšanai un apakšuzņēmēja amatpersonām.
14. Pretendents iesniedz apliecinājumu par neatkarīgi izstrādātu piedāvājumu, kas ir noformēts atbilstoši Atklāta konkursa veidlapai “Apliecinājums par neatkarīgi izstrādātu piedāvājumu” (_.pielikums).
15. Pretendentu atlases (kvalifikācijas) prasības un iesniedzamie kvalifikācijas dokumenti:
	

	15.1. Pretendents ir reģistrēts atbilstoši reģistrācijas valsts normatīvo aktu prasībām (Latvijas Republikas Uzņēmumu reģistra Komercreģistrā, Latvijas Republikas Valsts ieņēmumu dienesta (turpmāk – VID) Nodokļu maksātāju reģistrā kā saimnieciskās darbības veicējs vai līdzvērtīgā reģistrā ārvalstīs).
Prasība attiecas arī uz personālsabiedrību un visiem personālsabiedrības biedriem (ja piedāvājumu iesniedz personālsabiedrība) vai visiem piegādātāju apvienības dalībniekiem (ja piedāvājumu iesniedz piegādātāju apvienība), kā arī apakšuzņēmējiem (ja pretendents plāno piesaistīt apakšuzņēmējus).
	15.1.1. Informāciju par pretendentu, kas ir reģistrēts LV Komercreģistrā, Komisija pārbauda Uzņēmumu reģistra mājaslapā (skat. www.ur.gov.lv/?a=936&z=631&v=lv, ja pretendents nav iesniedzis komersanta reģistrācijas apliecības kopiju. Informāciju par pretendentu, kas ir fiziska persona un Latvijas Republikā ir reģistrēta kā saimnieciskās darbības veicēja VID nodokļu maksātāju reģistrā, Komisija pārbauda VID mājaslapā sadaļā “Saimnieciskās darbības veicēji, VID reģistrētās juridiskās personas un citas personas” (skat. https://www6.vid.gov.lv/SDV).
15.1.2. Pretendents, kas reģistrēts ārvalstīs – iesniedz kompetentas attiecīgās valsts institūcijas izsniegtu dokumenta kopiju, kas apliecina, ka pretendents ir reģistrēts atbilstoši tās valsts normatīvo aktu prasībām, kā arī komersanta amatpersonu sarakstu saskaņā ar Atklāta konkursa nolikuma __.punkta prasībām. Ja attiecīgās reģistrācijas valsts normatīvais regulējums neparedz reģistrācijas apliecības izdošanu, tad pretendents iesniedz informāciju par pretendenta reģistrācijas Nr. un reģistrācijas laiku, kā arī norāda kompetento iestādi reģistrācijas valstī, kas nepieciešamības gadījumā var apliecināt reģistrācijas faktu.

	15.2. Pretendenta vidējais viena gada* neto finanšu apgrozījums (EUR bez PVN) iepriekšējo 3 (trīs) noslēgto finanšu gadu laikā (par noslēgto finanšu gadu uzskata gadu, par kuru ir sagatavots un normatīvajos aktos noteiktajā kārtībā apstiprināts gada pārskats) ir vismaz EUR 100 000,00 (viens simts tūkstotis euro, 00 centi) bez PVN.
Pretendents, kas dibināts vēlāk, apliecina finanšu apgrozījumu par nostrādāto periodu un tam ir jāatbilst šajā punktā minētajai prasībai.
Ja pretendents ir piegādātāju apvienība, tad vismaz vienam no piegādātāju apvienības dalībniekiem vai visu piegādātāju apvienības dalībnieku finanšu apgrozījums kopā ir ne mazāks kā šajā punktā noteiktais.  

* Vidējā viena gada neto finanšu apgrozījuma aprēķins tiek veikts: iepriekšējo 3 (trīs) noslēgto finanšu gadu neto apgrozījumu summu (EUR bez PVN) dalot ar 3 (trīs).
	15.2.1. Pretendenta rakstisks apliecinājums par iepriekšējo 3 (trīs) noslēgto finanšu gadu apgrozījumu (_. pielikums) vai finanšu pārskats vai izraksts no tā par iepriekšējiem 3 (trīs) pārskata gadiem. Pretendents, kas dibināts vēlāk, iesniedz apliecinājumu finanšu apgrozījuma (atbilstoši Atklāta konkursa nolikuma __.punkta prasībai) apliecināšanai par nostrādāto periodu, savukārt pretendents, kura darbības laiks ir līdz 18 mēnešiem un nav sagatavots un normatīvajos aktos noteiktajā kārtībā apstiprināts gada pārskats, iesniedz zvērināta revidenta pārbaudītu operatīvo bilanci par tā darbības laiku.
15.2.2. Ja pretendents balstās uz citu personu finansiālajām iespējām (neatkarīgi no to savstarpējo attiecību tiesiskā rakstura), pretendents iesniedz visu šo personu apliecinājumu vai vienošanos par sadarbību darbu izpildē, ka viņa rīcībā būs nepieciešami resursi iepirkuma līguma izpildei. Visas šajā punktā minētās personas ir solidāri atbildīgas par iepirkuma līguma izpildi.
15.2.3. Ārvalstī reģistrētam pretendentam jāiesniedz atbilstoši sagatavoti, apstiprināti un attiecīgajā valsts kompetentajā institūcijā izsniegti dokumenti vai dokumentu kopijas par iepriekšējiem 3 (trīs) finanšu gadiem, vai, ja pretendents ir dibināts vēlāk, informāciju par finanšu apgrozījumu (neto apgrozījumu) no tā reģistrācijas dienas.

	15.2.4. Pretendentam iepriekšējo 3 (trīs) gadu (2023., 2024., 2025. gadā, kā arī 2026. gadā līdz piedāvājumu iesniegšanas termiņa beigām) laikā ir pieredze vismaz 2 (divu) pēc satura līdzvērtīgu līgumu/ pasūtījumu[footnoteRef:1]  izpildē, kur: [1:  Termins “pasūtījums” ietver gan vienu pasūtījuma reizi, gan līgumu (kas ir kā viens pasūtījums), kurš atbilst izvirzītajām prasībām, gan arī ilgtermiņa līguma ietvaros atsevišķu pasūtījuma reizi.] 

a) katra līguma / pasūtījuma  ietvaros ir sniegti pirmsdrukas, drukas un pēcapstrādes pakalpojumi;
b) vismaz 1 (viena) līguma/ pasūtījuma  ietvaros veikta vismaz 4 (četru) dažāda veida poligrāfijas materiālu (piemēram, žurnāla, brošūras, bukleta, aploksnes, pierakstu bloknota, konferenču mapes, kalendāra, u.c.) izgatavošana un piegāde; līgums/ pasūtījums ir izpildīts vai līgums ir spēkā vismaz 12 (divpadsmit) mēnešus;
c) vismaz 1 (viena) līguma ietvaros izpildīts atsevišķs pasūtījums (vienā pasūtījuma reizē) par kopējo summu vismaz 2000,00 EUR (divi tūkstoši euro un 00 centi) bez PVN .
d) katrs līgums/ pasūtījums ir pabeigts. 

Ja pretendents ir piegādātāju apvienība, noteikto prasību par pieredzi izpilda piegādātāju apvienības dalībnieki kopā (summējot dalībnieku spējas, prasību var izpildīt personu apvienības dalībnieki, katrs uzrādot vismaz vienu prasībām atbilstošu līgumu).
	15.2.4.1. Informācija par pretendenta pieredzi, ko iesniedz atbilstoši Atklāta konkursa nolikuma veidlapai (__. pielikums), norādot raksturojošos datus atbilstoši Atklāta konkursa nolikumā izvirzītajām pieredzes prasībām.
15.2.4.2. Par līgumu/ pasūtījumu, ar ko pretendents apliecina pieredzi atbilstoši Atklāta konkursa nolikuma __. punkta prasībām, iesniedz pasūtītāja atsauksmi, rekomendāciju vai citu dokumentāciju (iesniegtajiem dokumentiem ir jāsatur informācija par Atklāta konkursa nolikumā izvirzītajām pieredzes prasībām, t.sk., kas apliecina, ka līgumi/ pasūtījumi ir izpildīti). 
15.2.4.3. Ja pretendents balstās uz personas iespējām, apliecinājumu iesniedz par personu, kura tiek piesaistīta, lai izpildītu Atklāta konkursa nolikuma __. punkta prasības (__. pielikums).

	15.2.5. Pretendenta rīcībā līguma izpildes laikā būs ofseta iespiedējs, kuram:
a) ir iegūta speciālā izglītība ofseta iespiedēja (iespiedēja) specialitātē;
b) iepriekšējo 3 (trīs) gadu (2023., 2024., 2025. gadā, kā arī 2026. gadā līdz piedāvājumu iesniegšanas termiņa beigām) laikā ir pieredze vismaz 4 (četru) dažāda veida poligrāfijas materiālu (piemēram, žurnāla, brošūras, bukleta, aploksnes, pierakstu bloknota, konferenču mapes, kalendāra, u.c.) izgatavošanā kā ofseta iespiedējam, izmantojot ofseta iespiedmašīnu, kurai vienā piegājienā var nodrukāt vismaz 4 (četras) krāsas un krāsu vadība ir no pults.
	15.2.5.1. Apliecinājums par speciālista izglītību un pieredzi, ko iesniedz atbilstoši Atklāta konkursa nolikuma veidlapai (_.pielikums), norādot raksturojošos datus atbilstoši Atklāta konkursa nolikumā izvirzītajai izglītības un pieredzes prasībai.
15.2.5.2. Speciālista izglītību apliecinoša dokumenta/-u kopija/-as. 
15.2.5.3. Pasūtītāja atsauksme, rekomendācija vai cita dokumentācija, kas apliecina speciālista pieredzi.
15.2.5.4. Speciālista apliecinājums par norādītās informācijas patiesumu un gatavību piedalīties līguma izpildē, kas iekļauts speciālistu izglītības un pieredzes aprakstā (_.pielikums).

	15.2.6. Pretendenta rīcībā līguma izpildes laikā būs poligrāfijas ražošanas tehniķis, kuram:
a) ir speciālā izglītība ar iegūtu specialitāti poligrāfijas ražošanas tehniķis;
b) iepriekšējo 3 (trīs) gadu (2023., 2024., 2025. gadā, kā arī 2026. gadā līdz piedāvājumu iesniegšanas termiņa beigām) laikā ir pieredze vismaz 4 (četru) dažāda veida poligrāfijas materiālu (piemēram, žurnāla, brošūras, bukleta, aploksnes, pierakstu bloknota, konferenču mapes, kalendāra, u.c.) izgatavošanā kā poligrāfijas ražošanas tehniķim.
	Apliecinājums par speciālista izglītību un pieredzi, ko iesniedz atbilstoši Atklāta konkursa nolikuma veidlapai (_.pielikums), norādot raksturojošos datus atbilstoši Atklāta konkursa nolikumā izvirzītajai izglītības un pieredzes prasībai.
Speciālista izglītību apliecinoša dokumenta/-u kopija/-as. 
Pasūtītāja atsauksme, rekomendācija vai cita dokumentācija, kas apliecina speciālista pieredzi.
Speciālista apliecinājums par norādītās informācijas patiesumu un gatavību piedalīties līguma izpildē, kas iekļauts speciālistu izglītības un pieredzes aprakstā (_.pielikums).



